نەسرین فەخری

نەسرین محەممەد فەخری عەبدولعەزیز سابوونچی ناسراو بە نەسرین فەخری (٢٧ی یەنایەری ١٩٣٧، سلێمانی - ١١ی ئۆکتۆبەری ٢٠١٨) نووسەر و ئەکادیمی و زمانزانێکی دیاری کورد بوو. یەکەم کەس بووە دوکتۆرای لە زمانی کوردیدا بە دەست ھێنابێت. ١١ کتێبی بە زمانی کوردی، ١٠ کتێبیش بە عەرەبی بڵاو کردۆتەوە، ھاوکات ١٢ کتێب بە کوردی و ٣ کتێبی دیکەی بە عەرەبی وەک دەستنووس ماونەتەوە و چاپ نەکراون.

 ژیان 

 سەرەتای ژیان 
لە ساڵی ١٩٣٧، نەسرین لە گەڕەکی سابوونکەران لە شاری سلێمانی لە دایک بووە. باوکی ئەفسەر بووە لە سوپای عێراق، ئەمەش وای کردووە قۆناغەکانی خوێندنی بچنە چەند شارێک لەوانە کەرکووک، ھەولێر و بەغدا.

 خوێندن 
نەسرین فەخری بڕوانامەی بەکالۆریوسی لە زمانی عەرەبی بە دەست ھێنابوو. دواتر بۆ خوێندن چۆتە یەکێتیی سۆڤیەت، لەوێ لە شاری باکۆ دوکتۆرای لە زمانی کوردی بە دەست ھێنا.

 مردن 
ڕۆژی ١١ی ئۆکتۆبەری ٢٠١٨، نەسرین فەخری لە شاری سلێمانی کۆچی دوایی دەکات و لە گردی سەیوان دەنێژرێت.

 بەرھەمەکان 
 چاوگی بێ واتا لە زمانی کوردیدا: ھۆ و چۆنیەتیی بەکارھێنانی لەم زمانەدا، بەغدا: کۆڕی زانیاری کورد، ١٩٧٣.
 ڕستە و چەمکی ڕستە بە گشتی و تایبەتمەندیەکانی لە زمانی کوردیدا: بەغداد.
 ڕێزمانی کوردی بۆ پۆلی یەکەمی بەشی زمانی کوردیی زانکۆی سەلاحەدین، لەگەڵ کوردستان موکریانی، ھەولێر: سەلاحەدین
 ڕێنووسی کوردی، ھەولێر: سەلاحەدین.
 یاری لە کۆمەڵی کوردەواریدا لە ڕووی زمانەوە و کاری بۆ سەر کۆمەڵ، بەرگی یەکەم و دووەم، بەغداد: (دار الحریة)، ١٩٩٣؛ بەرگی سێیەم، سلێمانی: سەردەم، ٢٠٠٥.
 دیوانی پێشبینی، بەغداد: ئیلاف.

 سەرچاوەکان 

پۆل:خەڵکی سلێمانی
پۆل:کوردەکانی باشووری کوردستان
پۆل:لەدایکبووانی ١٩٣٧
پۆل:مردووانی ٢٠١٨
پۆل:ژنانی کورد
پۆل:کوردناسەکان
پۆل:زمانناسانی کورد
پۆل:نووسەرانی کوردیی ناوەندی
پۆل:نووسەرانی ژنی کورد